**De-o vreme iubirea îmi pare-o silfidă...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”- Primește un gând răstignit de la mine!”

(chiar dacă te știu din vis nebunesc).

”- Pătrunde-mi în suflet! Știind că e bine!”,

Și uită ce-nseamnă păcatul lumesc.

”- Descoperă azi iubirea din mine!”,

Să fiu eșafodul dorințelor tale.

”Să uit eu de toate! Să uit că mi-e bine”,

Cuvintele tale, să-mi fie fatale.

În noi regăsesc, de-o vreme speranță,

- Jucând la ruletă destinul inert!

- Crezând că așa îi va da importanță,

Iar totul va fi extrem de concret.

- Descoperă tu cât de mult îmi doresc!

Această din urmă ... (curat’ strategie).

Ce nu are sens, dar tot o voiesc,

Chiar dacă îți pare că e nebunie.

- Aștept! Timpul pare prietenul drag!

(secundele văd că sunt zile lungi).

Întinse sunt clipe, ca pe un șirag,

Ce pare-un mileniu când nu mai ajungi.

- De-aceea îți spun, tu nu mai lăsa!

Între noi să apară uitarea perfidă,

Căci mult prea curând îți vei regreta,

Câ dragostea noastră devine-o ... silfidă.

Brăila, august 2017